Tlačová správa: **O frekvencie jesenného výberového konania má záujem päť uchádzačov**

*Bratislava, 5. 11. 2018*

Do jesenného výberového konania, v ktorom je zaradených 30 voľných rozhlasových frekvencií, sa prihlásili **piati žiadatelia** - traja súčasní vysielatelia a dvaja žiadatelia o novú licenciu na vysielanie rozhlasovej programovej služby.

**O frekvencie, na ktorých dnes vysiela Rádio SiTy, prejavil záujem len aktuálny vysielateľ** – spoločnosť SITY MEDIA, s.r.o. Keďže platnosť jeho licencie v máji 2020 vyprší a zo zákona ju nie je možné viac predĺžiť, o frekvencie sa musí uchádzať vo výberovom konaní. Podobne ako držiteľ licencie na vysielanie Rádia Anténa Rock, spoločnosť GES Slovakia, s.r.o., ktorej platnosť sa skončí v júli 2020 – teda po 16 rokoch, čo je maximálna doba, počas ktorej zákon umožňuje využívať frekvencie jednému uchádzačovi; následne ich Rada musí zaradiť do výberového konania. **O väčšinu frekvencií uvoľnených po Rádiu Anténa Rock sa prihlásil len súčasný vysielateľ; o tri z nich má záujem aj spoločnosť MIRIJAM s.r.o.** z Komárna, ktorá by chcela spustiť vysielanie programovej služby zameranej prevažne na náboženské programy Mária Rádió v maďarčine.

**O ďalšie dve frekvencie Radu požiadal** aj druhý z uchádzačov o novú licenciu na vysielanie – **Michael Schwarz**, ktorý o ňu žiada ako fyzická osoba. Programovú službu **RÁDIO PORTUS**, ktorú plánuje spustiť v lokalite Námestovo a Žilina, by mali tvoriť prevažne hudobné programy.

Jediný uchádzač, vysielateľ D.EXPRES, k.s. (**Rádio Expres**), ktorý je zároveň koordinátorom frekvencie, sa prihlásilo kmitočet **96,3 MHz Stará Turá**. O frekvenciu 93,9 MHz Michalovce sa pôvodne uchádzala spoločnosť Šírava, s.r.o., ktorá však svoju žiadosť zobrala späť. O frekvenciu 99,6 MHz Žarnovica, ktorá je prideliteľná len pre účely vysielania Rádia One, sa neprihlásil žiaden záujemca.

**Verejné vypočutie žiadateľov, ktoré predchádza rozhodnutiu Rady o pridelení frekvencií, sa bude konať v utorok, 20. novembra 2018 od 10:00 hod v sídle Rady pre vysielanie a retransmisiu** (Palisády 36, Bratislava).

 Zoznam všetkých frekvencií a žiadateľov jesenného výberového konania:

|  |  |  |  |
| --- | --- | --- | --- |
| **Lokalita** | **Frekvencia****[MHz]** | **Žiadateľ** | **Verejné vypočutie** |
| Námestovo | 88,2 | Michael Schwarz | 11:00 hod |
| Stará Turá | 96,3 | D.EXPRES, k.s. | 10:20 hod |
| Michalovce | 93,9 | - |  |
| Žarnovica | 99,6 | - |  |
| Žilina | 88,2 | Micheal Schwarz | 11:00 hod |
| **Frekvencie, na ktorých vysiela Rádio SiTy** |
| Bratislava | 89,7 | SITY MEDIA, s.r.o. | 10:40 hod |
| Galanta | 92,1 |
| Bratislava 4 | 92,3 |
| Bratislava | 96,0 |
| Bratislava | 98,5 |
| Bratislava | 107,0 |
| **Frekvencie, na ktorých vysiela Rádio Anténa Rock** |
| Nitra | 88,8 | GES Slovakia, s.r.o. | 10:00 hod |
| MIRJAM s.r.o. | 11:20 hod |
| Rožňava | 89,0 | GES Slovakia, s.r.o. | 10:00 hod |
| MIRJAM s.r.o. | 11:20 hod |
| Lučenec | 89,1 | GES Slovakia, s.r.o. | 10:00 hod |
| MIRJAM s.r.o. | 11:20 hod |
| Nové Mesto nad Váhom | 92,4 | GES Slovakia, s.r.o. | 10:00 hod |
| Košice | 94,8 |
| Považská Bystrica | 95,1 |
| Snina | 95,9 |
| Piešťany | 97,3 |
| Banská Bystrica | 97,6 |
| Bratislava -Devínska | 97,6 |
| Čadca | 98,1 |
| Martin | 98,7 |
| Žilina | 98,7 |
| Ružomberok | 98,8 |
| Bratislava | 100,3 |
| Trenčín | 100,3 |
| Rimavská Sobota | 102,4 |
| Prešov | 105,2 |
| Poprad | 107,3 |

Kontakt pre médiá:

Mgr. Lucia Michelčíková, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: lucia.michelcikova@rvr.sk